До

Административен съд София град
Ж            А            Л            Б            А
от Ахмад Шихаб Салех 
ЛНЧ: 7003476740
гражданин на Ирак
търсещ закрила
Помещение от затворен тип (ПЗТ) – Бусманци към

РПЦ – София на ДАБ при МС

с. Бусманци, ул.“Генерал Гурко“ №65А
чрез адв. Пламен Желев

гр.София, ул.Узунджовска“ №1, ет.3

срещу:

Решение №13191/17.12.2024 г. на 

председател на ДАБ при МС

Уважаеми господин/жо/ административен съдия,

С обжалваното решение на председателя на ДАБ при МС на доверителят ми бе отказано предоставянето на статут на бежанец и хуманитарен статут на основание чл.75 ал.1, т.2 и 4 във връзка с чл.8 и чл.9 от ЗУБ,както и на основание чл.12, ал.1, т.6 и чл.12, ал.2, т.4 от ЗУБ. Оспорвам решението като незаконосъобразно, поради допуснати при постановяването му съществени нарушения на административно производствените правила и противоречие с приложимия материален закон по следните съображения:
1. Обжалваният административният акт е постановен в нарушение на чл. 8 и чл.9 от ЗУБ. Изложените съображения, основаващи отказа, са незаконосъобразни, тъй като административният орган  е игнорирал факта, че причините за напускане на страната на произход са свързани с наличието на заплаха за живота и сигурността на доверителят ми. 

Причините поради който напуснах Ирак той е изложил добросъвестно пред административният орган и те са възприети от същия правилно. 
В интервю на кандидата е налице твърдение, че семейството му е въвлечено в междуплеменен конфликт. Племената (родовете) в Ирак като определена организационна единица имат важна роля в обществено-политическия живот на страната. Това се потвърждава от факта, че властващите партии назначават водачите им на високи правителствени постове с цел да им гарантират властта. Ноторно известно е наличието на обичая "кръвното отмъщение", задължаващ рода на убит мъж да потърси възмездие за убийството чрез смъртта на убиеца или на някой член на рода му.

Описаната ситуация сочи за наличието на хипотезата на чл. 9, ал. 2 от ЗУБ за предоставяне на хуманитарен статут на чужденец, принуден да напусне или да остане извън държавата си по произход, тъй като в тази държава е изложен на реална опасност от тежки посегателства, които тежки посегателства могат да възникнат от действия или бездействия на държавен орган или организация, на която държавата не може или не желае ефективно да противодейства.

За целите на преценката на личното положение на доверителят ми като част от 5-членно семейство с 3 деца, както и на ситуацията в Ирак, считам, че към него е приложимо разширението по чл. 15, буква „в“ от Директива 2011/95/ЕО.  

Както изтъкват национални съдилища на други държави-членки защитената стойност във връзка с член 15, буква в) не е просто "оцеляването― на лицата, търсещи убежище, но също така и забраната за нечовешко отнасяне. 
По подобен начин Държавният съвет на Франция и Държавният съвет на Нидерланция са постановили, че косвените последици от въоръжените конфликти трябва да се вземат под внимание. Също и ВКБООН подчертава в това отношение, че срив на законността и обществения ред в резултат на безогледно насилие или въоръжен конфликт трябва да се взема предвид.

С оглед горното намирам, че по отношение на семейството на доверителят ми, което подлежи на особена закрила в съответствие с прокламираните принципи за защита на висшия интерес на детето и на целостта на семейството, е налице и личният елемент по смисъла на "подвижна скала― от практиката на СЕС (E., точка 39; Diakitй, точка 31). 
Децата са уязвима група и от години са лишени от редовно образование. Семействата, които се връщат на мястото на произход в Ирак, са изложени на различни видове малтретиране, включително изгонвания, арести, грабежи, сексуално насилие и дискриминация. Относими са и данните за затруднен достъп до образование особено за момичетата. Изложеното обуславя висока степен на лична заплаха спрямо малолетните деца. Не може да се приеме, че висшият интерес на децата, зачитане на правата на човека и на човешко достойнство ще бъдат охранени при евентуално тяхно връщане, след като доверителят ми би бил принуден да се прибере в Ирак. 
Европейската политика в областта на международната закрила изисква намирането на трайни решения за осигуряването на нормални и стабилни условия за всички деца в дългосрочен план, което е трудно съпоставимо в евентуално пътуване и завръщане на семейството в Ирак, където те нямат дом и достъп до образование.

Невъзможно е за многочленното семейство да може сигурно и законно да пътува и да получи достъп до гр.Алкаем, както и основателно да се очаква от тях да се установят там. 
Нелогично е да се очаква семейството да се установи в това населено място, тъй като е налице кръвна вражда с друг род. 

Същевременно, излагането на членовете на семейството на подобни условия на живот при липса на дом и затруднен достъп до образование и здравни грижи, би могло да се квалифицира като основание и по чл. 15, §1, буква „б“ от Директива 2011/95/ЕС - реална опасност от унизително отнасяне.

Административният орган не е взел предвид приложението на принципа non-revoulment, който е в основана на европейската политика за закрила. 
На дадено лице може да бъде отказана субсидиарна закрила, но то все пак ще бъде защитено от връщане (стр.114 от Съдебен анализ - Признаване на статут на международна закрила по Директива 2011/95/ЕС, изготвен през 2018 г. с помощта на ЕСПОУ). Ето защо считам за доказано наличието на основание по чл. 9, ал. 8 от ЗУБ за предоставяне на статут на доверителят ми.
2. Относно изложеното в обжалваният административен акт касаещо обстоятелството, че същият представлява заплаха за националната сигурност на Р. България. 

Председателят на ДАБ  преди да издаде решението си е следвало да изиска от ДА „Национална сигурност“ писмени документи сочещи причините за възражението срещу предоставянето му на международна закрила. 

Председателят на ДАБ е изложил мотиви за постъпило писмено становище от Държавна агенция „Национална сигурност“, с което се възразява да му бъде предоставена закрила в Република България. 

Считам, че в тази му част решението е немотивирано и постановено при допуснато съществено нарушение на административнопроизводствените правила.

Административният орган е основал отказа си на обстоятелството, че Държавна агенция „Национална сигурност“ с писмо, с което възразява да му бъде предоставена закрила в Република България.

Същевременно с Решение на Съда (първи състав) на Европейския съюз от 22 септември 2022 година, постановено по дело C‑159/21 с предмет преюдициално запитване, отправено на основание член 267 ДФЕС, е прието, че:

„(т.2) Член 4, параграфи 1 и 2, член 10, параграфи 2 и 3, член 11, параграф 2 и член 45, параграф 3 от Директива 2013/32 във връзка с член 14, параграф 4, буква а) и член 17, параграф 1, буква г) от Директива 2011/95/ЕС на Европейския парламент и на Съвета от 13 декември 2011 година относно стандарти за определянето на граждани на трети държави или лица без гражданство като лица, на които е предоставена международна закрила, за единния статут на бежанците или на лицата, които отговарят на условията за субсидиарна закрила, както и за съдържанието на предоставената закрила, трябва да се тълкуват в смисъл, че не допускат национална правна уредба, съгласно която когато органи със специализирани функции, свързани с националната сигурност, са констатирали с немотивирано становище, че дадено лице представлява заплаха за тази сигурност, решаващият орган е длъжен системно да отказва да предостави субсидиарна закрила на това лице или да отнема предоставената по-рано международна закрила на същото лице, като се основава на споменатото становище.“

Считам, че цитираното решение на Съда на Европейския съюз (СЕС) е относимо и към моят случай, тъй като според писменото становище на ДА „НС“ аз представлявам заплаха за националната сигурност и специализираният орган възразява да ми бъде предоставена закрила в България.

Това от една страна представлява визираната в мотивите към т.1 от Решението на СЕС по дело C‑159/21 пречка за адресата на оспореното решение да се запознае с всички данни в преписката, на които се е обосновал административният орган, за да може реално да изрази становище по тези данни, както и надлежно да упражни правото си на защита.

От друга страна представлява пречка самият решаващ орган да се запознае със „същественото съдържание на данните от важно значение“, за да прецени за отделния случай конкретните факти, които следва да са му известни, с цел да определи дали съществуват сериозни основания да се счита, че положението на жалбоподателя, който извън това отговаря на критериите за получаване на международна закрила, попада в хипотезата на изключване на такава по Член 17, параграф 1, буква „г“ от Директива 2011/95/ЕС.

Действително Държавна агенция „Национална сигурност“ представлява орган със специализирани функции, свързани с националната сигурност, по смисъла на цитираното Решение на СЕС, тъй като съгласно чл.41, ал.1, т.1 от ЗДАНС Агенцията осъществява контролна дейност във връзка с пребиваването на чужденци в Република България, като дава становища по молби за предоставяне на убежище, статут на бежанец, хуманитарен статут и временна закрила по Закона за убежището и бежанците, а последното правомощие на Агенцията кореспондира с въведеното в чл.58, ал.10 от ЗУБ задължение, при получаване на молба за предоставяне на закрила, компетентните органи да изискват писмено становище на ДА“НС“, което се взема предвид при произнасяне в производството по общия ред.

В обжалваното решение изрично е възприето, че преценката дали кандидатът за международна закрила представлява заплаха за националната сигурност, е изключително в правомощията на ДАНС и че тяхното становище по чл.58, ал.10 от ЗУБ е задължително и обвързващо административния орган. 

В цитираното решение СЕС се посочва, че „… единствено решаващият орган, под съдебен контрол, е този, който трябва да направи преценка на всички релевантни факти и обстоятелства, включително свързаните с прилагането на членове 14 и 17 от Директива 2011/95, след извършването на която да приеме решение.“ Развиват се и подробни мотиви в насока, че процедурата за разглеждане на молбите за международна закрила трябва да се проведе от решаващия орган, който следва да отчете във всеки отделен случай конкретните факти, които са му известни, с цел да определи дали съществуват сериозни основания да се счита, че положението на заинтересованото лице попада в хипотезата на евентуална заплаха за националната сигурност, както и че този орган не може надлежно просто да приведе в действие решение, прието от друг орган, което е задължително за него по силата на националната правна уредба, и само на това основание да откаже да предостави субсидиарна закрила. СЕС приема, че „Напротив, решаващият орган трябва да разполага с цялата релевантна информация и с оглед на тази информация самостоятелно да прецени фактите и обстоятелствата, за да определи съдържанието на решението си, както и да го мотивира в пълна степен.“

В горния смисъл е и актуалната практика на Върховен административен съд на Република България,  Решение №8181 от 03.07.2024 г. по адм. д. №3161/2024 г., III о.; Решение №10612 от 08.10.2024 г. по адм. д. №5727/2023г. III о.; Решение №13108 от 04.12.2024 г. по адм. д. №6017/2024 г., III о.; Решение №13471 от 11.12.2024г. по адм. д. №5322/2024 г., III о. и др..

По изложените по - горе съображения, и предвид задължителното тълкуване за недопустимост на национална правна уредба, съгласно която решаващият орган е длъжен да отказва да предостави субсидиарна закрила във всички случаи, когато органи със специализирани функции, свързани с националната сигурност, са констатирали с немотивирано становище, че дадено лице представлява заплаха за националната сигурност, като се основава на споменатото становище, считам, че обжалваното решение е немотивирано.

Административният орган е допуснал и нарушение на административнопроизводствените правила, като не е изискал от ДА„НС“, като орган със специализирани функции, свързани с националната сигурност, представянето на мотивирано становище, за да се запознае с относимите факти и да ги прецени при произнасянето си в производството по предоставяне на закрила по общия ред.

Тъй като към момента не знам какви са причините поради които ДА„НС“ счита, че представлявам заплаха за националната сигурност, конкретно становище ще изразя след като се запозная със същите.


По изложените съображения, оспореното решение се явява незаконосъобразно на основание чл. 146, т. 3 и 4 АПК. 

Като не е обсъдил всички гореизложени факти и обстоятелства и не е съобразил връзката между конкретното ми местоживеене с общата обстановка в Сирия, административният орган е произнесъл своето решение при липса на мотиви и при съществено нарушение на административно-производствените правила. В него е изложен преразказ на известни факти, но изведените въз основа на тях изводи са напълно формални. Считам, че това не може да се възприеме като надлежно мотивиране на издадения административен акт и е основание за отмяна на същия, което от своя страна като последица води и до незаконосъобразност на административния акт, който следва да бъде отменен.
ИСКАНЕ: С оглед гореизложеното уважаеми господин/жо аднистративен съдия, Ви моля да  отмените решение №13191/17.12.2024 г. на председател на ДАБ при МС със законните последици от това.


Особено искане: Моля на основание чл.4 от ГПК във връзка с чл.14 ал.2 от АПК за съдебното заседание да бъде назначен преводач от арабски език тъй като не владея български.


Приложение: препис от жалбата за ответната страна и пълномощно.

13.01.2025 г.                                                                       С уважение:
